  Майя Бывальцева Спортъя федерал министерстволэн пумкылъянэзъя 2018-тӥ арын 1–8 толшоре Россиын Спортъя но тазалыкъя декада ортчоз. Со улсын Удмуртиын 300-лэсь трос ужрадъёсы 20 сюрслэсь уно адями пыриськоз, ивортэ элькунысь Физкультурая, спортъя но егитъёсын ужан политикая министерстволэн пресс-службаез. Сяме пырем ужрадлэн ужпумъёсыз — пӧртэм арлыдо адямиосты тазалыко улонэ кыскон, шутэтскон нуналъёсты падылыкен ортчытон. Пресс-служба ивортэмъя, трос калыклы чаклам ужрадъёс элькунысь ваньмаз 30 муниципал кылдытэтъёсын радъяськозы. Нимысьтыз саклык висъяськоз пиналъёслэн азбар командаоссы куспын ӵошатсконъёслы, семьяен вожвылъяськонъёслы но бадӟымъёс пӧлын ӵошатсконъёслы. Спортэз но физкультураез яратӥсьёс понна спортъя фестивальёс, первенствоос, шулдыр стартъёс трос мукетыз радъяськозы. Ваньмаз муниципалитетъёсын спорт тӥрлыкез огдырлы басьтыны луонлык кылдытэмын луоз. Ужрадъёсты ортчытон радлыкен татын тодматскыны луэ. Тегъёс: Спорт Тазалык Удмуртия шутэтскон  